Държавен вестник, бр. 9, 2012 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  9
4. Досегашната ал. 3 става ал. 4 и думите 
„Регламент № 1580/2007“ се заменят с „Ре­
гламент № 543/2011“.
5. Досегашните ал. 4 и 5 се отменят.
§ 23. Създават се чл. 27, 28, 29, 30, 31 и 32:
„Чл. 27. (1) Допустими по чл. 26, ал. 3, т. 1 
са разходите, посочени в приложение № 9. 
Като допустими се определят разходи, които:
1. са необходими за получаването от гру­
пата производители на плодове и зеленчуци 
на признаване като организация на произво­
дители на плодове и зеленчуци;
2. се използват за секторите или продуктите, 
за които на групата е предоставено временно 
признаване.
(2) Допустими за финансова помощ са раз­
ходи и дейности, извършени след подписване 
на договора по чл. 7а, ал. 4, с изключение на 
следните разходи, които могат да бъдат из­
вършени и преди това, но не по-рано от една 
година преди датата на подаване на плана за 
признаване:
1. разходи, свързани с плана за признаване 
и инвестиционната програма, в т. ч. разходи 
за предпроектни проучвания, такси, хонора­
ри за архитекти, инженери и консултанти, 
придобиване на ноу-хау, патентни права и 
лицензии, извършени както в процеса на 
подготовка на проекта, така и по време на 
неговото изпълнение;
2. разходи за закупуване на земя, сгради 
и друга недвижима собственост.
(3) Допустимите разходи по ал. 2, т. 1 не 
могат да превишават:
1. за планове за признаване заедно с инвес­
тиционни програми, включващи подпомагане 
по чл. 26, ал. 1, т. 2 – до 10 % от допустимите 
разходи, но не повече от левовата равностой­
ност на 100 000 евро;
2. действително платените разходи, дока­
зани със съответните документи.
(4) Допустимите разходи за изработка на 
план за признаване с инвестиционни програми 
като част от разходите по ал. 2, т. 1 не могат 
да превишават:
1. пет процента от допустимите инвести­
ционни разходи, но не повече от левовата 
равностойност на 30 000 евро за план за 
признаване;
2. действително платените разходи, дока­
зани със съответните документи.
(5) Допустимите разходи за консултантски 
услуги и предпроектни проучвания, свърза­
ни с изработването на план за признаване 
без инвестиционни програми, не могат да 
превишават:
1. два процента от реализираната на пазара 
продукция за предходната година, но не по­
вече от левовата равностойност на 5000 евро 
за плана за признаване;
2. действително платените разходи, дока­
зани със съответните документи.
(6) Допустимите разходи за закупуването на 
земя, сгради и друга недвижима собственост 
не трябва да надхвърлят:
1. данъчната им оценка към датата на 
придобиване или към датата на подаване 
или изменение на плана за признаване в 
зависимост от това, коя от двете оценки е с 
по-ниска стойност;
2. десет процента от разликата между:
а) допустимите разходи по проекта, предва­
рително намалени с разходите за закупуване 
на земеделска земя, производствени сгради 
и друга недвижима собственост, и
б) разходите по ал. 2, т. 1.
(7) Допустимите разходи за закупуване­
то на неземеделски транспортни средства, 
свързани с дейността на кандидата, не трябва 
да надхвърлят левовата равностойност на 
30 000 евро.
Чл. 28. (1) Инвестициите, включени в ин­
вестиционната програма, се изпълняват на 
имот, който е собственост на групата произ­
водители или на неин член.
(2) Когато в инвестиционната програма 
са предвидени строително-монтажни работи, 
групата производители представя работен 
проект и/или архитектурно заснемане и/или 
разрешение за строеж в съответствие със 
Закона за устройство на територията.
(3) Когато в инвестиционната програма е 
предвидено закупуване на техника за обра­
ботка на почвата и прибиране на реколтата, 
тя трябва да е в съответствие с размера на 
обработваната от членовете на групата про­
изводители земя. Групата производители 
доказва съответствието с това изискване в 
инвестиционната програма.
(4) Когато в инвестиционната програма са 
предвидени инвестиции за напоителни съоръ­
жения и оборудване, към нея трябва да бъде 
приложен документ за съгласуване на тези 
инвестиции със съответната териториална 
басейнова дирекция на Министерството на 
околната среда и водите, която е отговорна 
за мониторинга и управлението на водния 
баланс в региона, в който ще бъдат извършени.
Чл. 29. (1) За допустими разходи по чл. 26, 
ал. 3, т. 1, чиято стойност възлиза на повече 
от левовата равностойност на 10 000 евро или 
са част от доставки или услуги на обща стой­
ност, по-голяма от левовата равностойност на 
10 000 евро, предложени от един доставчик, 
групата производители на плодове и зеленчуци 
трябва да предостави най-малко три съпоста­
вими независими оферти в оригинал. Не се 
изисква представяне на конкурентни оферти 
при закупуване на земя, сгради и друга не­
движима собственост, при придобиване на 
ноу-хау, патентни права и лицензии.